ОПШТИНА ДИМИТРОВГРАД

Канцеларија за локални економски развој

**ИНСТРУКЦИЈА ЗА ЕЛЕКТРОНСКО АПЛИЦИРАЊЕ**

**на конкурсима за доделу општинских студентских стипендија за школску 2020/2021 годину**

Општина Димитровград је и ове године расписала Конкурс за доделу 18 редовних и 13 посебних студентских стипендија. Заинтересовани кандидати могу се пријавити на оба конкурса, уколико испуњавају услове из конкурса, с тим да може се остварити право само на једну општинску студентску стипендију. Изузетно, кандидати I године студија могу се пријавити само на конкурс за посебне студентске стипендије.

Формулари за пријављивање на конкурс преузимају се са сајта, а налазе се иза објављених текстова конкурса.

Ради потсећања, наводимо документацију која је потребна за пријављивање на конкурс:

**1.За редовне студентске стипендије:**

* пријаву;
* потврду факултета да је студент први пут уписао одређену годину студија у школској години у којој је објављен конкурс и да је стицао услов давања године за годину (потврда о уписаној години студија);
* уверење о положеним испитима са просечном оценом током целокупног студирања;
* фотокопију личне карте (извод из читача) студента;
* уверење о пребивалишту издато у МУП-у Републике Србије (по службеној дужности прибављају службе Општинске управе) у трајању од најмање 1 године;
* уверење о држављанству Републике Србије (по службеној дужности прибављају службе Општинске управе);
* фотокопију текућег рачуна студената ( ако студент нема текући рачун, не прилаже овај докуменат приликом конкурисања, а мораће да отвори т. рачун уколико оствари право на стипендију).

**2.За посебне студентске стипендије:**

* пријаву;
* потврду факултета да је студент први пут уписао одређену годину студија у школској години у којој је објављен конкурс (потврда о уписаној години студија);
* уверење о положеним испитима са просечном оценом током целокупног студирања; (**за студенте прве године прилажу се сва 4 сведочанства из средње школе);**
* фотокопију личне карте (извод из читача) студента;
* уверење о пребивалишту издато у МУП-у Републике Србије (по службеној дужности прибављају службе Општинске управе) у трајању од најмање 1 године;
* уверење о држављанству Републике Србије (по службеној дужности прибављају службе Општинске управе);
* фотокопију текућег рачуна студената ( ако студент нема текући рачун, не прилаже овај докуменат приликом конкурисања, а мораће да отвори т. рачун уколико оствари право на стипендију);
* уверење о просечном примању по члану домаћинства (јануар – јун 2020. године).

 Уверење о просечном месечном приходу по члану домаћинства за период јануар - јун 2020. године издаје Служба дечје заштите на основу изјаве о члановима домаћинства и одговарајућих доказа о оствареним приходима домаћинства у назначеном периоду.

Сви докази који се прилажу морају бити званичне исправе одговарајуће установе (издати у прописаној форми и оверени) у оригиналу или овереним фотокопијама.

Приликом електронског аплицирања, уколико кандидат није у могућности да пошаље скенирани докуменат, прихватиће се и вајбер фотографије са телефона.

Након објављивања прелиминарних листи кандидата за доделу стипендија, сви кандидати који су, по прелиминарним листама, остварили право на студентску стипендију, мораће да доставе оригинална документа пре објављивања коначних листи.

Уколико је електронско аплицирање успешно завршено, добићете писану поруку о томе.

Ради лакшег прилагођавања на нови начин пријављивања, рок за пријављивање на конкурс померен је до 11. децембра 2020. године.

У Димитровграду,

05.11.2020. године